તાજેતરમાં રંઘોળા પાસે જાન ભરેલ એક ટ્રક પલ્ટી ખાઈ જતા અનેક નિર્દોષો ગંભીર ઈજાઓ સાથે સર ટી હોસ્પિટલમાં સારવાર અર્થે લાવવામાં આવેલ ઈજાગ્રસ્તો પૈકી મોટા ભાગના લોકોને મસ્તકમાં ઈજા થઈ હોય પરંતુ હોસ્પિટલમાં ન્યુરોલોજી તબીબ ન હોવાના કારણએ ખાનગી હોસ્પિટલોમાંથી મગજના નિષ્ણાતોની સેવા લેવી પડી હતી આ ઘટના પરથી પણ તંત્ર કે સરકારે આજદિન સુધી ધડો લીધો નથી અને તાજેતરમાં મહુવા પાસે બાઈક પર સવાર બે યુવાનોને અકસ્માત નડતા ભાવનગર સર ટી હોસ્પટલમાં લાવવામાં આવેલ પરંતુ મગજનું ઓપરેશન તબીબ ન હોવાથી થઈ શકે તેમ ન હોય આથી આ પેશન્ટને ખાનગી હોસ્પિટલની ભલામણ અત્રેથી કરવામાં આવેલી પરંતુ ભોગગ્રસ્ત યુવાનના પરિવારની હાલત અત્યંત ગરીબ હોય નાણા સારવારની યોગ્ય વ્યવસ્થા કરે તે પૂર્વે બન્નેના મોત નિપજ્યા બે જુવાન જોધ કંધોતરના જીવનદિપ અકાળે બુઝાઈ જતા પરિવાર ભાંગી પડ્યો હતો અને અત્યંત વેદના સાથે જણાવ્યું કે હે ભગવાન ક્યારેય કોઈને સ્વપ્ને પણ દવાખાનાના દર્શન ન કરાવતા !